Tervetuloa kesäiseen satutuokioon Isonkyrön kirjastolle!
Sään salliessa satutuokio voidaan pitää ulkona. Kesto n. 30 min.
[{"name":"Kirjavinkkauskonsertti A4.jpg","url":"https://dsre702v2imo2.cloudfront.net/event-images/3vqxn8mc91saev_Kirjavinkkauskonsertti A4.jpg"}]
Tervetuloa Kulttuurikattilan järjestämään hilpeään kirjavinkkauskonserttiin Ähtärin kaupunginkirjaston lastenosastolle tiistaina 15.7. klo 14.30–15.15! Osallistavassa konsertissa kuullaan kirjavinkkien ohessa lauluja kirjoista ja lukemisesta. Yleisö pääsee tekemään kirjoihin äänimaisemia ja säestämään monia biisejä erilaisilla soittimilla eri maailmankolkista. Konsertissa vinkattavat kirjat sopivat 3–10-vuotiaille lapsille. Nuoremmatkin ovat silti lämpimästi tervetulleita mukaan yleisöön. Konserttiin on vapaa pääsy. Konsertin järjestävät yhteistyössä Kulttuurikattila ja Ähtärin kaupunginkirjasto. Tutustu Kulttuurikattilaan!
E-P Tapahtumakalenteri 1140 x 400 px.jpg
Oletko jo kokeillut huipputrendikästä kivimaalausharrastusta? Tule maalaamaan kiviä kirjastolle. Ota mukaan oma kivi/kiviä!
Isonkyrön kirjasto- ja kulttuuripalvelut
Torstaina 26.6. klo 12-16 maalaamme ja koristelemme kiviä kirjastolla akryylimaaleilla ja tusseilla. Ota oma kivi/kiviä mukaan, muut tarvikkeet löytyvät kirjastolta. Kivi kannattaa pestä etukäteen, niin maalit tarttuvat siihen paremmin. Sään salliessa maalaamme ulkona, sateen sattuessa Tietotorilla. Tapahtuma sopii kaiken ikäisille!
Pro Finlandia -juhlanäyttely "Tuhkan Valo"
Kuortaneen Mäyryssä, Soile Yli-Mäyryn synnyinkylässä, on esillä joka kesä uudella teemalla oleva näyttely. Kesän 2025 teema on "Tuhkan valo", joka on jo 33. kesänäyttely. Taidehallissa on esillä uusimmat maalaukset sekä Venetsian Muranossa muotoillut lasiveistokset ja -toteemit. Kauniissa pihapiirissä sijaitsee myös vanha talli, jossa voi vierailla "Unisillalla". Taidehalli on avoinna 8.6.-16.8.2025 joka päivä klo 12 - 17. Heinäkuussa vierailijoita palvelee myös tallikahvio. Lisäksi voit tavata itse taiteilijan, joka viettää kesän synnyinkylässään.
In Mäyry, Kuortane, Soile Yli-Mäyry's place of birth, an exhibition with a new theme is on display every summer. The theme for the 33rd summer exhibition, held in the summer of 2025, is "Tuhkan valo". The latest paintings are on display in the Art Hall, as well as glass sculptures and glass totems crafted in Murano, Venice. In addition, visiting the stable in the lovely yard of the Art Hall, introduces the guest to "Unisilta". The Art Hall is open every day from 8th of June to 16th of August from noon to 5pm. In July, the stable café is also open. Additionally, you may meet the artist herself, as she spends her summers in Mäyry.
tori-illat25_epkalenteri_kansikuva (4).png
"Kesäillan Sävelsilta" Puolustusvoimien varusmiessoittokunnan konsertti Kurikan Kampuksella 23.7. klo 18.00
"Kesäillan Sävelsilta" Puolustusvoimien varusmiessoittokunnan konsertti
Puolustusvoimien varusmiessoittokunta saapuu konsertoimaan Kurikan Kampukselle ke 23.7. klo 18 ”Kesäillan Sävelsilta” –konsertissa kuullaan viihdemusiikin helmiä meiltä ja maailmalta, perinteistä sotilasmusiikkia unohtamatta. Konserttisoittokuntaa johtaa kersantti Soila Takanen. Varusmiessoittokunta on harvinainen vieras Etelä-Pohjanmaan lakeuksilla ja tämä konsertti on tiettävästi orkesterin ihka ensimmäinen vierailu Kurikkaan. Konsertin järjestää Kurikan kaupungin kulttuuritoimi yhteistyössä Kurikan maanpuolustusjärjestöjen ja Kurikan kampuksen kanssa. Maanpuolustusnaisten kahvio palvelee ennen konserttia ja väliajalla. Lisäksi järjestöt esittelevät varusteita ja toimintaansa. Lämpimästi tervetuloa nauttimaan kesästä ja hyvästä musiikista! Liput: 20€ (Ennakkoon Lippu.fi / ovelta jos jäljellä)
tori-illat25_epkalenteri_kansikuva (2).png
Tori-ilta Kurikan torilla 24.6. Esiintymässä Prinssi Rohkea ja Erämaan rotat sekä Jimi-Julian
Tori-ilta 24.6. Prinssi Rohkea ja Erämaan rotat & Jimi-Julian
Kurikan torilla 24.6. klo 18.00 alkaen on meitä viihdyttämässä kaksi huippuesiintyjää! PRINSSI ROHKEA JA ERÄMAAN ROTAT Modernia suomirockia soittava PRER tunnetaan vauhdikkaista keikoistaan sekä ainutlaatuisista sanoituksistaan, joissa popkulttuuriviittaukset yhdistyvät vakaviin teemoihin ja tarttuviin kertosäkeistöihin. Toissa vuonna yhtye uudisti kokoonpanoaan, solmi levytyssopimuksen ja päivitti imagonsa. Syyskuun lopussa 2024 julkaistiin bändin kolmas albumi, "Ufoja Suomen taivaalla". PRER on aikaisemmin julkaissut kaksi pitkäsoittoa, EP:n, kasan sinkkuja ja musiikkivideoita, yhtyeelle on valmistettu nimikko-olut ja keikkoja on tehty satamäärin ympäri Suomea ja sen ystävällisiä äidinkasvoja. Jimi-Julian Uuden aallon räpin ja RnB:n soundimaailmaan vahvasti nojautuva artisti Jimi-Julian painottaa teksteissään sisältöä. Omakustanteisesti julkaistavissa biiseissä kuullaan paljon tarinoita artistin omista kokemuksista ja ajatuksista. Jimi-Julianin keikat tunnettaan energisyydestä ja vahvasta ulostulosta.
Aikuisest 15 e , alle 16 v 10 e , alle 5v ilmainen
Kangasjärvijuoksu 4.7.2025 klo 18.30 (ilmoittautuminen klo 17.30 alkaen leirintäalueella) Kangasjärventie 633, Isojoki Sarjat/Matkat: M/N 6,8 km T/P 16v 4,2 km Retkisarja (ilman ajanottoa) 4,2 km Osall.maksut: Aikuiset 15 e, alle 16 v 10 e, alle 5v ilmainen (sis. palkinnon ja mehun maalissa, sauna- ja uintimahdollisuus leirintäalueella) Pääpalkintona Fatbike ( arvo 500 e ) Järjestäjä : Isojoen Urheilijat ry
Musiikillinen esitys Keinu kanssani Alajärvellä Villa Väinölässä.
Musiikillinen esitys ”Keinu kanssani” soi keskellä kauneinta kesää Villa Väinölän tunnelmallisessa miljöössä. Esityksen tarjoilee useita eri musiikki- ja teatteriproduktioita viime vuosina tuottanut alajärveläinen Sipsetti ry. Lauluista vastaavat Arja Tikkanen ja Tarja Kultavuori, säestyksestä huolehtii Marko Penninkangas. Juontajana toimii pitkänlinjan teatterikonkari Seppo Koivisto. Käsikirjoituksen on tehnyt Tarja Kultavuori. Ilmaisnäytöstä on ollut tukemassa Alajärven kaupunki. Esitys sisältää musiikkia eri aikakausilta tunnelmaa tukevan puvustuksen kera. Ohjelmistossa on muutamia ulkomailta lainattuja iskelmiä kuten esityksen nimikappale Keinu kanssani. Suomalaista tuotantoa ovat kappaleet Tammerkoski, Minne tuuli kuljettaa ja Si si si . Sipsetin tuottama musiikkiesitys ”Keinu kanssani” nähdään ja kuullaan Villa Väinölän pihapiirissä “rokuliviikon” keskiviikkona 2. heinäkuuta 2025 kello 18. Tilaisuuteen on vapaa pääsy, väliajalla yleisöä palvelee maksullinen kahvila.
Facebook kaverit & instagram seuraajat: 22€/hlö, norm. 28€/hlö. Pienet lapset 1,5€/ per ikävuosi.
LA 28.6.2025 HERKKUBRUNSSI Tämä brunssi ei kuiskaa – se huutaa lisää! Nyt ei näperrellä, nyt herkutellaan. Makeaa? Ehkä. Suolaista? Todennäköisesti liikaa. Nälkä lähtee – ja tulee takaisin vasta tiistaina. Come. Eat. Repeat! Varaa pöytä – tai hyväksy kohtalosi ja katsele vierestä! ________________________ LA 28.6.2025 HERKKUBRUNSSI (22€/28€) -Ribsejä -Kanan nuijia -BBQ-possua -Wingsejä -Lihapullia -Nakkeja -Mac'n cheese -Sipulirenkaita -Suolaisia piirakoita -Grilliperunoita -Ranskalaisia -Caesarsalaatti -Kanapastasalaatti -Perunasalaatti -Jälkiruokatori -Ja paljon muuta! ________________________ JUOMATARJOUKSET BRUNSSIN YHTEYDESSÄ: Sielukas talon valkoviini… Holy Smoke WHITE - Chardonnay 19,00€ (norm. 39,50€) 75cl, Mendosa, Argentina 13% Lasillinen kuohuvaa? Holy Smoke Prosecco 3,00€ (norm. 9,00€) 12cl, Italia, 11%, vegan friendly Brunssin juomatarjoukset voimassa 31.12.2026 asti. ________________________ TULEVAT BRUNSSIT: LISTAA PÄIVITETÄÄN… ________________________ PÖYTÄVARAUKSET: Laita meille meiliä tai pirauta! Puh. +358 44 23 54 113 Sähköposti: myynti@holysmoke.fi Voit varata pöydän myös lomakkeella: https://bit.ly/holysmokeyhteydenotto Facebook kaverit & instagram seuraajat: 22€/hlö, norm. 28€/hlö. Pienet lapset 1,5€/ per ikävuosi. Brunssi tarjolla klo 11:30-14:00. HUOM! Tarjoushinta vain Facebook ja Instagram -seuraajille, joten muista mainita asiasta kassalla tilatessasi. Lauantaisin menun annokset ovat tilattavissa klo 12:00 jälkeen. Eikä tässä vielä kaikki. Normaalihintaisesta brunssista saat leiman LOUNASPASSIIN. Keräämällä 10 leimaa, saat 20€ arvoisen etusetelin Holy Smokeen! Passin saat veloituksetta kassalta. Lue lisää: https://www.holysmoke.fi/brunssi Holy Smoken löydät: https://www.facebook.com/HolySmokeBGC https://www.instagram.com/holysmoke.seinajoki https://www.tiktok.com/@holysmokeseinajoki #holysmokeseinäjoki #americanbrunch #herkku #HyväRuoka #Grilliherkut #HolySmokeBrunssi #LauantaiHerkuttelu #HolySmokeBrunch #NauruRaikaa #visitseinäjoki #visitlakeus #visitseinajokiregion #seinäjoki #seinajoenkeskustassatapahtuu #tuepaikallista #Brunssi
Vieraita Israelista. Tietoa Israelin tilanteesta
20 €, alle 13-vuotiaat ilmaiseksi, lippuja myydään vain portilta.
Fagerkullafest 2025 on rento ulkoilmatapahtuma, joka tarjoaa tasokasta musiikkia ja lämmintä yhdessäolon tunnelmaa!
Vuoden 2025 Fagerkullafestit pidetään ke 9.7. alkaen klo 18 Fagerkullan vanhan pappilan pihapiirissä Lehtimäellä (Kirkonkyläntie 219). Tapahtuma järjestetään kahdeksatta kertaa. Rennossa ulkoilmatapahtumassa saadaan nauttia tasokkaasta musiikista, yhteydestä, kesäherkuista ja lämpimästä tunnelmasta. Lavalle nousevat Big Hand Trio, Betania Blues Ensemble, Rectory House sekä trubaduuri Make Uusitalo. Rectory House on pappilan isännän Marko Isolehdon oma bändi, jonka vierailevina solisteina tänä kesänä ovat Janes Bond ja Pasi Huvila. Markon lisäksi pappilan bändiin kuuluvat Veli Hakala (basso), Emma Huvila (laulu ja rummut) ja Markus Ketonen (kosketinsoittimet). Festien ajan Renkituvassa on seinäjokisen Sara Anttilan ja alajärveläisen Amira Kahlaouin taidenäyttely. Molemmat ammentavat inspiraatiota töihinsä hengellisistä teemoista. Molempien teoksia on myös myytävänä. Tapahtuman päätteeksi vietetään tunnelmallista yömessua klo 22 alkaen. Messussa palvelee pastori Terho Kanervikkoaho. Illan aikana on tarjolla purtavaa ja juotavaa vapaaehtoisen kahvimaksun periaatteella. Lipun hinta 20 €, alle 13-vuotiaat ilmaiseksi. Liput saatavilla vain portilta. Olet lämpimästi tervetullut! Tapahtumaa tukee Lehtimäen Osuuspankki.
Lähde mukaan avoimeen leikkiretkeen, jossa tarkastellaan kaupunkiympäristöä kokeellisen leikin keinoin.
Leikkiretki Nyt avautuu uniikki mahdollisuus tarkastella kaupunkia leikkiretken merkeissä! Retkellä liikutaan ryhmänä kaupunkiympäristössä ja testataan erilaisia tapoja leikkiä. Ei taito- tai kuntovaatimuksia, eli retki sopii myös niille, joille leikin lisääminen elämään on vielä ujo haave. Retken kesto n. 60 min. Lähtö Kalevan Navetan aulasta Kuvataiteen päivänä 10.7. klo 17.00. Kesäkuvataiteilija Tapahtuma on Kesäkuvataiteilija Emmi Kaireniuksen projektiin kuuluva sisältö. Emmi Kairenius (s. 1993, Sammatti) on Seinäjoen kaupungin yhdeksäs Kesäkuvataiteilija. Työskentelyaika on tänä vuonna 2.6. – 3.8.2025. Kesän aikana Kairenius toteuttaa taideprojektin, jossa hän työskentelee Seinäjoen kaupungin virallisena ammattileikkijänä. Kairenius tarkastelee Seinäjoen rakennetun ympäristön leikkimahdollisuuksia kehollisesti osallistuen, eli kaupungin rakenteiden ja elementtien kanssa leikkien. Leikki on Kaireniukselle tapa hahmottaa arjen ympäristö uudella tavalla ja testata vaihtoehtoisia tapoja paikkojen kokemiseen. Kairenius kutsuu kokeelliseen leikkiin myös paikallisen yhteisön järjestämällä rakennettuun ympäristöön suuntautuvia kaikille avoimia leikkiretkiä. Saapuminen Kalevan Navettaan Osoite: Nyykoolinkatu 25, 60100 Seinäjoki. Rakennuksen pääovi sijaitsee Kalevan Navetan ja Itikanmäen asuintalojen välisen sisäpihan puolella. Kävellen ja pyörällä pääset Kalevan Navetalle Vaasantien kautta tai Pohjan valtatien ylittävää Lakeuden aamunkoi -siltaa pitkin.Kalevan Navetan ympärillä on noin 50 autopaikkaa asiakkaille. Ensimmäiset kaksi (2) tuntia on ilmaista automaatista saatavalla lipukkeella tai parkkisovelluksella, ja seuraavat tunnit maksavat 1 €/h. Lähin yleinen pysäköintialue sijaitsee Maakunnankadulla noin 700 metrin päässä rakennuksesta. Vilkkaina tapahtumapäivinä suosittelemme käyttämään henkilöauton sijasta muita saapumisvaihtoehtoja tai pysäköimään auton tarvittaessa Maakunnankadun parkkialueelle.
Konsertin solistina säkenöi Johanna Försti. Försti tulkitsee upeita ikivihreitä lavalla kanssaan Helsingin poliisisoittokunta.
Poliisin päivän konsertti – Sydämeni tänne jää
Helsingin poliisisoittokunta konsertoi Poliisin päivän merkeissä Seinäjoella 20.8. Sydämeni tänne jää – konsertin solistina säkenöi karismaattinen Johanna Försti. Luvassa on viihdyttävä ja värikäs konsertti sinivalkoisissa väreissä, kun ohjelmassa kuullaan Johanna Förstin upeina tulkintoina muun muassa Myrskyn jälkeen, Sinua sinua rakastan ja Mun sydämeni tänne jää. Lauri Porran vaikuttava Concrete Ecstasy II ja Maria Kalaniemen virtuoosinen Ahma edustavat puolestaan tuoretta suomalaista suurelle puhallinorkesterille sävellettyä musiikkia parhaimmillaan, tuoden esiin poliisisoittokunnan monipuolisen taituruuden. Helsingin poliisisoittokunnan ylikapellimestarina toimii Sami Ruusuvuori. Konsertin isäntänä toimii Pohjanmaan poliisin uusi poliisipäällikkö Jarkko Lehtinen.Tilaisuudella juhlistetaan perinteistä Poliisin päivää, jonka tavoitteena on edistää poliisin myönteistä näkyvyyttä, vahvistaa turvallisuuden tunnetta sekä lisätä kansalaisten luottamusta viranomaistoimintaa kohtaan.
Kalevan Navetassa on luvassa monipuolista kesäohjelmaa heinäkuussa!
Taide- ja kulttuurikeskus Kalevan Navetassa vietetään MUU-kesää! 🐝🌞 Kesäohjelmassa on maksutonta tekemistä ja elämyksiä kaikenikäisille. Tule mukaan kädentaito- ja kuvataidepajoihin, nauti konserteista ja esityksistä, rentoudu tuolijoogassa ja liiku luovasti sirkusjameissa! Kurkkaa tarkempi ohjelma osoitteesta: www.kalevannavetta.fi/kesa 🐝🌞
Virasto on avoinna heinäkuun keskiviikkoina klo 11-15.
Leikkivirasto Kesäkuvataiteilijan ylläpitämä Kaupunkileikkivirasto on avoinna vierailijoille aina keskiviikkoisin MUU-kesän ohjelman yhteydessä Kalevan Navetan Pedatila Itikassa. Ohjelmassa on videonäytös Seinäjoen keskustaan sijoittuvista leikkivinkeistä, kokeellisten leikkivälineiden testailua, sekä kaikille avoin leikkiretki Kalevan Navetan arkkitehtuuriin ja ympäristöön. Kaupunkileikkivirastoon ovat lämpimästi tervetulleita kaiken ikäiset. Virasto on avoinna heinäkuun keskiviikkoina klo 11-15. Leikkiviraston taustaa Millaisen viraston kaupunki voisi taiteilijan toteuttamana tarjota? Kesäkuvataiteilijan ajattelussa leikkisä näkökulma on osa taiteilijan ammattitaitoa. Niinpä kesäkuvataiteilija ylläpitää heinäkuussa Kalevan Navetalla Kaupunkileikkivirastoa, joka tarjoaa kokeellisia leikkivinkkejä kaupungin eri kohteisiin, sekä käytännön harjoituksia ja ekskursioita. Mitä Kaupunkileikkivirastossa tehdään? Virastoon voi tulla katsomaan videoita Kesäkuvataiteilijan testaamista viikoittain vaihtuvista kaupunkileikkikohteista, tai testaamaan miten sattuma vaikuttaa leikkiin. Voisiko leikkikohteen tai leikkivälineen arpoa? Toisinaan sonnustaudumme suojahaalareihin ja käymme Kalevan Navetan ympäristössä tutkimassa leikin mahdollisuuksia. Testataan, millaiseen liikkeeseen valotolppa kutsuu, tai kuinka monta ihmistä mahtuu parkkiruutuun (pää alaspäin). Leikkiviraston tarjoamat palvelut ovat aina sovellettavissa leikkijäkohtaisesti. Ei ikärajaa! Pienet lapset vanhemman seurassa. Kesäkuvataiteilija Emmi Kairenius (s. 1993, Sammatti) on Seinäjoen kaupungin yhdeksäs Kesäkuvataiteilija. Työskentelyaika on tänä vuonna 2.6. – 3.8.2025. Kesän aikana Kairenius toteuttaa taideprojektin, jossa hän työskentelee Seinäjoen kaupungin virallisena ammattileikkijänä. Kairenius tarkastelee Seinäjoen rakennetun ympäristön leikkimahdollisuuksia kehollisesti osallistuen, eli kaupungin rakenteiden ja elementtien kanssa leikkien. Leikki on Kaireniukselle tapa hahmottaa arjen ympäristö uudella tavalla ja testata vaihtoehtoisia tapoja paikkojen kokemiseen. Kairenius kutsuu kokeelliseen leikkiin myös paikallisen yhteisön järjestämällä rakennettuun ympäristöön suuntautuvia kaikille avoimia leikkiretkiä, sekä projektin dokumentaation videokatselmuksia. Taide- ja kulttuurikeskus Kalevan Navetan yhteyteen avautuu heinäkuun ajaksi Kaireniuksen ylläpitämä kaupunkileikkivirasto, joka tarjoaa ajankohtaisia leikkivinkkejä kaupungin eri kohteisiin, sekä muita kokeelliseen leikkiin ohjaavia asiantuntijapalveluita. Kesän aikana ammattileikkijän voi kohdata leikkiviraston ohella Kalevan Navetan kesätapahtumissa, sekä kaupungilla arjen ympäristöissä. Saapuminen Kalevan Navettaan Osoite: Nyykoolinkatu 25, 60100 Seinäjoki. Rakennuksen pääovi sijaitsee Kalevan Navetan ja Itikanmäen asuintalojen välisen sisäpihan puolella. Kävellen ja pyörällä pääset Kalevan Navetalle Vaasantien kautta tai Pohjan valtatien ylittävää Lakeuden aamunkoi -siltaa pitkin.Kalevan Navetan ympärillä on noin 50 autopaikkaa asiakkaille. Ensimmäiset kaksi (2) tuntia on ilmaista automaatista saatavalla lipukkeella tai parkkisovelluksella, ja seuraavat tunnit maksavat 1 €/h. Lähin yleinen pysäköintialue sijaitsee Maakunnankadulla noin 700 metrin päässä rakennuksesta. Vilkkaina tapahtumapäivinä suosittelemme käyttämään henkilöauton sijasta muita saapumisvaihtoehtoja tai pysäköimään auton tarvittaessa Maakunnankadun parkkialueelle.